Peter Sklenčár

Ing. Peter Sklenčár, PhD., MBA (* 24. február 1962, Sečovce) je slovenský stredoškolský a vysokoškolský pedagóg, podnikateľ, laický historik, amatérsky maliar.

 Životopis 
Narodil sa v učiteľskej rodine. Študoval na gymnáziu v Trebišove, následne absolvoval vysokoškolské štúdium na Elektrotechnickej fakulte Technickej univerzity v Košiciach a neskôr štúdium doplnkovej pedagogiky na Slovenskej technickej univerzite v Bratislave. V roku 2014 získal doktorát v marketingovej komunikácii na Fakulte manažmentu Prešovskej univerzity v Prešove.Sklenčár, Peter. Zabudnuté Sečovce. 1. vyd. Sečovce : Pastel, 2017. ISBN 978-80-89898-03-9, s. 236.

Pracoval na úseku informatiky strojárenskej spoločnosti Strojstav Sečovce, neskôr ako učiteľ na Strednej potravinárskej škole v Trebišove. Od roku 1997 podniká ako živnostník (živnostenské oprávnenie mu vzniklo 30. septembra 1992Ing. Peter Sklenčár - PASTEL – výpis zo živnostenského registra Okresného úradu Trebišov č. 811-3244 [online]. Bratislava : Ministerstvo vnútra Slovenskej republiky, 2018-03-31 [cit. 2018-03-31]. Dostupné online .), majiteľ reklamného štúdia Pastel (fungujúceho od roku 1991),O nás [online]. Sečovce : Pastel, 2015. Dostupné online . a od roku 2007 vedie Informačno konzultačné stredisko Sečovce Vysokej školy DTI.Kontakt [online]. [Sečovce] : Vysoká škola DTI, Informačno konzultačné stredisko Sečovce, [2017] [cit. 2018-03-31]. Dostupné online .

Je autorom niekoľkých vysokoškolských učebníc a monografie z oblasti marketingu, editorom posmrtne vydanej publikácie kronikára a laického historika Štefana Korčmároša Sečovské obrázky (2010), autorom a spoluautorom viacerých popularizačných prác týkajúcich sa regionálnych dejín Sečoviec a Trebišova. Fotograficky prispel do popularizačnej publikácie sečovského geológa Júliusa Magyara Potulky Sečovcami a okolím (2016),Magyar, Július. Potulky Sečovcami a okolím. 1. vyd. Sečovce : Július Magyar, 2016. ISBN 978-80-97127-68-8. laicky sa venuje zhromažďovaniu historických pohľadníc, fotografií a iného materiálu k dejinám mesta Sečovce. K záujmu o regionálne dejiny ho podľa jeho slov priviedol Š. Korčmároš, ktorého „poznal od svojho útleho detstva“.Sklenčár, Peter. Záver. In Korčmároš, Štefan. Sečovské obrázky. 1. vyd. Sečovce : Pastel, 2010. ISBN 978-80-89412-10-5, s. 79. Amatérsky sa venuje tiež maliarstvu, pričom vo svojich dielach stvárňuje najmä tématiku Sečoviec a okolitého regiónu.Peter Sklenčár. Vranov nad Topľou : DARTE AUKČNÁ SPOLOČNOSŤ, [s. a.] [cit. 2018-03-31]. Dostupné online. Pričinil sa o osadenie pamätnej tabule americkému architektovi pôvodom zo Sečoviec Emerymu Rothovi na priečelí kultúrneho domu v Sečovciach v roku 2011.Marková, Patrícia. Odhalili pamätnú tabuľu americkému architektovi Emery Róthovi [online]. In Noviny Zemplína. 2011-12-01 [cit. 2018-03-31]. Dostupné online.Významné osobnosti [online]. Sečovce : Mestský úrad v Sečovciach, 2016-08-23 [cit. 2018-03-31]. Dostupné online. Je členom Rotary Clubu Trebišov (Rotary International District 2240).Sezman členů [online]. [Trebišov] : Rotary District 2240, 2008 [cit. 2018-03-31]. Dostupné online. (Archivovaná verzia zo 2013-07-07 prostredníctvom Internet Archive Wayback Machine).

 Dielo 
Publikácie k regionálnym dejinám
 Sklenčár, Peter: Židovské Sečovce, Pastel, 2023, ISBN 978-80-89898-24-4
 Sklenčár, Peter: Drevené kostolíky na akvareloch Karla Tomana, Pastel, 2022, ISBN 978-80-89898-20-6.
 Sklenčár, Peter: Stratené Sečovce, Pastel 2021, 144 s., ISBN 978-80-89898-19-0.
Sklenčár, Peter: Dargov, 1.vyd., Pastel, 2021, 150 s., ISBN 978-80-89898-17-6.
Sklenčár, Peter - Haburaj, Tomáš: Gréckokatolícky chrám v Kožuchove 1921-2021, 1.vyd. Pastel 2021, 20s., ISBN 978-80-89898-18-3
Sklenčár, Peter. Zabudnuté Sečovce. 1. vyd. Sečovce : Pastel, 2017. 235 s. ISBN 978-80-89898-03-9.
 Sklenčár, Peter. Sečovce na starých fotografiách. 1. vyd. [Dubnica nad Váhom] : Dubnický technologický inštitút, 2012. 116 s. ISBN 978-80-89400-40-9.
 Štefan, Stanislav – Sklenčár, Peter. Trebišov na starých fotografiách. 1. vyd. [Dubnica nad Váhom] : Dubnický technologický inštitút, 2011. 118 s. ISBN 978-80-89400-19-5.
 Korčmároš, Štefan. Sečovské obrázky. 1. vyd. Sečovce : Pastel, 2010. 79 s. ISBN 978-80-89412-10-5. – Sklenčár inicioval vydanie nepublikovaného Korčmárošovho rukopisu v kruhu členov Rotary Clubu Trebišov a na príprave publikácie sa podieľal ako editor, autor záveru, grafik a ilustrátor (2 ilustrácie, súčasná fotografia a dobové fotografie z vlastného archívu).Sklenčár, Peter. Záver. In Korčmároš, Štefan. Sečovské obrázky. 1. vyd. Sečovce : Pastel, 2010. ISBN 978-80-89412-10-5, s. 11, 67, 78-79.
Sklenčár, Peter, Magyar, Július: Kostol Nanebovzatia Panny Márie v Sečovciach, Pastel 2018, ISBN 978-80-89898-10-7
Sklenčár, P. a kol.: Od Trívia po Spojenú školu, FINAL 2018, ISBN 978-80-570-0572-8
Sklenčár, P.: Gréckokatolícky chrám v Trebišove, Pastel 2019, ISBN 978-80-9-89898-13-8

Publikácie k marketingu

 Sklenčár, Peter: Obchodná a profesijná etika a etiketa, Sečovce, Pastel, 2020, ISBN 978-80-89898-14-5
 Sklenčár, Peter - Lajčin, Daniel: Vybrané kapitoly z marketingu. 1.vyd. Týn nad Vltavou: Nová Forma, 2019, 164 s., ISBN 978-80-7612-146-1
Sklenčár, Peter. Marketing pre právnikov. 1. vyd. [Sečovce] : Pastel, 2016. 120 s. ISBN 9788097127671.
 Sklenčár, Peter. Public relations a médiá. 1. vyd. [Sečovce] : Pastel, 2015. 108 s. ISBN 9788097127640.
 Sklenčár, Peter. Efektívnosť použitia erotických motívov vo vonkajšej reklame. 1. vyd. Dubnica nad Váhom : Dubnický technologický inštitút, 2014. 131 s. ISBN 9788089732111.
 Sklenčár, Peter. The recall effect of the erotic content in outdoor advertising. 1st ed. Karlsruhe : Ste-Con, 2015. 188 s. ISBN 978-3-945862-00-1.
 Sklenčár, Peter – Haburaj, Tomáš (eds.). Etika všedného dňa : zborník príspevkov z vedeckej konferencie : Sečovce, 26.4.2013. 1. vyd. Sečovce : Pastel, 2013. 261 s. ISBN 9788097127626.DTI - Vedecká konferencia Etika všedného dňa [online]. [Dubnica nad Váhom] : Dupres Consulting, 2013 [cit. 2018-03-31]. Dostupné online .

 Referencie 

 Externé odkazy 
 Peter Sklenčár v epizóde relácie NeCelebrity odvysielanej na Dvojke 27. mája 2020

Kategória:Narodenia v 1962
Kategória:Osobnosti zo Sečoviec
Kategória:Slovenskí pedagógovia
Kategória:Slovenskí podnikatelia
Kategória:Slovenskí historici